CELEX: 62020TN0036
Language: mt
Date: 2020-01-22 00:00:00
Title: Kawża T-36/20: Rikors ippreżentat fit-22 ta’ Jannar 2020 – IF vs Il-Parlament

6.4.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 114/10
            
         
      Rikors ippreżentat fit-22 ta’ Jannar 2020 – IF vs Il-Parlament
      (Kawża T-36/20)
      (2020/C 114/09)
      Lingwa tal-kawża: l-Ingliż
      
         Partijiet
      
      
         Rikorrenti: IF (rappreżentant: C. Bernard-Glanz, lawyer)
      
         Konvenut: Il-Parlament Ewropew
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tas-16 ta’ April 2019 li teħles lir-rikorrenti mid-dmirijiet tagħha bħala viċi segretarju ġenerali tal-Alleanza tad-Demokratiċi u l-Liberali għall-Ewropa;
               
            
                  —
               
               
                  tikkundanna lill-konvenuta tħallas ammont ta’ EUR 50 000 bħala kumpens għad-dannu morali mġarrab, flimkien mal-interessi bir-rata legali annwali sal-ħlas sħiħ;
               
            
                  —
               
               
                  tikkundanna lill-konvenuta tħallas l-ammont ta’ EUR 1 000 bħala kumpens għall-impossibilità li terġa’ tpoġġi lir-rikorrenti fil-pożizzjoni legali preċedenti tagħha, flimkien mal-interessi bir-rata legali annwali sal-ħlas sħiħ;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti jinvoka tliet motivi.
      
                  1.
               
               
                  L-ewwel motiv huwa bbażat fuq inkompetenza tal-awtur tal-att u tal-ksur tal-“prinċipju ta’ paralleliżmu tar-rekwiżiti formali”.
                  
                              —
                           
                           
                              F’dan ir-rigward, qed jingħad li d-deċiżjoni kkontestata ġiet adottata mill-presidenza tal-grupp meta suppost ittieħed mill-uffiċċju tiegħu.
                           
                        
            
                  2.
               
               
                  It-tieni motiv huwa bbażat fuq ksur tad-dritt għal smigħ qabel ma tittieħed kwalunkwe miżura individwali li tolqotha negattivament.
                  
                              —
                           
                           
                              Huwa sostnut f’dan ir-rigward li r-rikorrent ma kellhiex l-opportunità li tinvoka b’mod utli qabel l-adozzjoni tad-deċiżjoni kkontestata.
                           
                        
            
                  3.
               
               
                  It-tielet motiv huwa bbażat fuq ksur d-dritt ta’ kull persuna li l-affarijiet tagħha jiġi ttrattat b’mod imparzjali, ġust u b’reqqa u motivazzjoni insuffiċjenti.
                  
                              —
                           
                           
                              Ir-rikorrenti targumenta, f’dan ir-rigward:
                              
                                          —
                                       
                                       
                                          l-elementi rilevanti kollha tal-każ preżenti ma ġewx ippreżentati lill-presidenza b’attenzjoni u b’imparzjalità qabel l-adozzjoni tad-deċiżjoni kkontestata, u
                                       
                                    
                                          —
                                       
                                       
                                          billi kkonfermat in-nota tas-segretarju tal-grupp tat-12 ta’ April 2019, li kienet tinkludi raġunijiet żbaljati, il-presidenza vvizzjat id-deċiżjoni kkontestata bl-istess difett.